થિયેટરમાં પોપકોર્નની કિંમત બજાર કરતાં કેમ વધારે હોય છે?\nકાર્યકર્તાઓએ થિયેટરમાં પોપકોર્ન સહિતની ખાદ્યસામગ્રીના વધારે લેવાતા ભાવનો વિરોધ કરતાં આ તોડફોડ કરી હતી. 

લોકો થિયેટરમાં જ્યારે પોપકોર્ન ખરીદવા જાય ત્યારે તેમને અંદાજ આવે છે કે ભાવ જાણે આસમાને પહોંચી ગયા છે. 

સામાન્ય રીતે બજારમાં પોપકોર્ન 30થી 50 રૂપિયામાં મળે છે, આ જ પોપકોર્નની મલ્ટિપ્લેક્સમાં કિંમત વધીને 130થી 200 રૂપિયા જેટલી થઈ જતી હોય છે. 

પરંતુ સવાલ એ છે કે મલ્ટિપ્લેક્સમાં ફિલ્મ જોવા જતા લોકો પાસેથી આટલી વધારે કિંમત શા માટે વસૂલવામાં આવે છે. 

બજારથી વધારે કિંમત શા માટે?

મકાઈમાંથી બનાવવામાં આવતા પોપકોર્ન થિયેટરોની પહેલી પસંદ છે. 

ભારતની વાત કરવામાં આવે તો ચોખા અને ઘઉં બાદ ત્રીજા નંબરે સૌથી વધુ લેવાતા પાકમાં મકાઈનો સમાવેશ થાય છે. 

દેશમાં મકાઈનું સરેરાશ ઉત્પાદન 22 મિલિયન ટનની આસપાસ છે.  

આટલા મોટા પ્રમાણમાં ઉત્પાદન થતું હોવા છતાં તેમાંથી બનતા પોપકોર્નનો ભાવ મલ્ટિપ્લેક્સમાં શા માટે વધુ હોય છે.

આપને આ પણ વાંચવું ગમશે 

આ સવાલનો જવાબ આપતા ગુજરાત મલ્ટિપ્લેક્સ એસોશિયેશનના પ્રમુખ મનુભાઈ પટેલ બીબીસી ગુજરાતીને જણાવે છે, "મલ્ટિપ્લેક્સમાં પોપકોર્ન અથવા તો અન્ય ખાદ્ય વસ્તુઓના ભાવ થિયટર માલિકો દ્વારા નક્કી કરવામાં આવે છે."

તેમણે ઉમેર્યું, "જ્યારે કોઈ વસ્તુ સામાન્ય દુકાનમાંથી ખરીદવામાં આવે અને એ જ વસ્તુ કોઈ મૉલમાંથી ખરીદવામાં આવે ત્યારે ભાવમાં તફાવત રહેવાનો જ. બસ આ જ તફાવતને કારણે થિયેટરોમાં ખાદ્ય વસ્તુઓ મોંઘી મળે છે."

તેમણે એવું પણ જણાવ્યું કે થિયેટર માલિકોની આવકનો મહત્ત્વનો સ્રોત ફૂડકોર્ટ એટલે કે ત્યાં મળતી ખાદ્ય વસ્તુઓમાંથી નીકળે છે કારણ કે ફિલ્મની ટિકિટમાંથી થિયેટર માલિકો કરતાં ફિલ્મ ડિસ્ટ્રીબ્યૂટર્સની વધારે કમાણી કરે છે. 

થિયેટર માલિકોને કેટલી કમાણી? 

અમદાવાદમાં ફિલ્મ ડિસ્ટ્રીબ્યૂશનનું કામ કરતા વંદન શાહે બીબીસીને જણાવ્યું કે ફિલ્મ ડ્રિસ્ટ્રીબ્યૂટર અને થિયેટર માલિકો વચ્ચે નફાની વહેંચણી ફિલ્મ પર અને તેની કમાણીને આધારે નક્કી કરવામાં આવે છે.

તેમણે જણાવ્યું, "સ્થાનિક ભાષાની ફિલ્મોના નફામાં 45:55 નો ગાળો હોય છે. એટલે કે જીએસટી અને અન્ય ટૅક્સ બાદ જે નફો થાય તેમાં 45 ટકા ડિસ્ટ્રીબ્યૂટરના અને 55 ટકા થિયેટર માલિકોના ફાળે આવે છે."

શાહ ઉમેરે છે, "હિન્દી ફિલ્મોમાં 47.5, 50 અને 55.5 આ ત્રણ રીતે નફાની વહેંચણી કરવામાં આવે છે. જો ફિલ્મ સારી ચાલે તો આ સ્લેબમાં ફેરફાર થઈ શકે છે."

'કાયદો નથી એટલે ભાવ વધુ છે'

સિને ઑનર્સ...\n\ntl;dr:
થોડા દિવસ પહેલાં જ મુંબઈમાં મહારાષ્ટ્ર નવનિર્માણ સેનાના કાર્યકર્તાઓએ થિયેટરોમાં તોડફોડ કરી હતી.